**Előzetes hatásvizsgálat, indokolás, véleményeztetés**

**Téseny Község Önkormányzata Képviselő-testületének a hivatali helyiségen és munkaidőn kívül történő házasságkötés engedélyezésének szabályairól és díjairól szóló 4/2017. (VI. 1.) rendelet módosításáról szóló önkormányzati rendelet tervezetéhez**

**1. Előzetes hatásvizsgálat**

A jogalkotásról szóló 2010. évi CXXX. törvény 17. §-a alapján, mint a fenti jogszabály előkészítője az alábbi előzetes hatásvizsgálatot végeztem el a szabályozás várható következményeiről, melyről most tájékoztatom a képviselő-testületet.

**A tervezett jogszabály hatásai:**

**a)** társadalmi, gazdasági, költségvetési hatás:

- társadalmi hatása: a rendelet megalkotásával a helyi önkormányzati szabályozás átláthatóbbá válik, növekszik a jogbiztonság.

- gazdasági hatása: nincs

- költségvetési hatása: nincs

**b)** környezeti és egészségi következmények: nincsenek,

**c)** adminisztratív terheket befolyásoló hatások:

- a hivatalnak el kell látnia a rendelet megalkotásával kapcsolatos adminisztratív feladatokat.

**A jogszabály megalkotásának szükségessége, a jogalkotás elmaradásának várható következményei:**

- a rendelet megalkotása kötelező,

- a rendelet elmaradásának következménye a jogszabály alkotás elmulasztása miatti törvényességi észrevétel lehet.

**A jogszabály alkalmazásához szükséges feltételek:**

- a személyi feltétel: rendelkezésre áll.

- szervezeti feltétel: rendelkezésre áll.

- tárgyi feltétel: rendelkezésre áll.

- pénzügyi feltétel: rendelkezésre áll.

**2. Indoklás**

Az anyakönyvi eljárásról szóló 2010. évi I. törvény 27. § (2) bekezdésének és 39. § (2) bekezdésének módosítása megszüntette a vasárnapi napon történő házasságkötésre vonatkozó lehetőséget. Ebből kifolyólag szükségessé vált a Téseny Község Önkormányzata Képviselő-testületének a hivatali helyiségen és munkaidőn kívül történő házasságkötés engedélyezésének szabályairól és díjairól szóló 4/2017. (VI. 1.) rendelet felülvizsgálata és módosítása.

A rendeletnek nincs európai uniós joggal kapcsolatos összehangolási és egyeztetési vonatkozása.

**3. Véleményeztetés**

A rendelet-tervezetre a véleményeztetési eljárásban vélemény nem érkezett.

Az előzetes hatásvizsgálat, indoklás közzétételét szükségesnek tartom.

Baksa, 2021.év március hó 23. nap

 Némethné dr. Salamon Krisztina s.k. aljegyző